Suresh 122 Views cricket
మూడో టెస్టులో ఆధిపత్యం చెరి సగం
శ్రీలంక-భారత్‌ల మధ్య శనివారం ఆరంభమైన మూడో టెస్టులో ఇరు జట్ల కు చెరి సగం ఆధిపత్యం దక్కింది. భారత్‌ తొలి రోజు 6 వికెట్లు కోల్పోయి 329 పరుగులు చేయ గా, శ్రీలంక తొలిరోజే 6 వికెట్లు పడగొట్టింది. తొలుత బ్యాటింగ్‌ చేసిన భారత్‌ చివరి సెషన్‌లో తడబడింది. ఓపెనర్లు శిఖర్‌ దావన్‌ 123 బంతు ల్లో 17ఫోర్లతో 119 పరుగులు, లోకేశ్‌ రాహుల్‌ 135 బంతుల్లో 8ఫోర్లతో 85 పరుగులతో జట్టుకి మెరుగైన ఆరంభమిచ్చినా, మిడిలార్డర్‌ తడబడ టంతో తొలిరోజు ఆట ముగిసే సమయానికి భారత్‌ 329/6తో నిలిచింది. ప్రస్తుతం క్రీజులో సాహా 38బంతుల్లో 13నాటౌట్‌, హార్థిక్‌ పాండ్యా (1 నాటౌట్‌) ఉన్నారు. తొలి రెండు టెస్టుల్లో తొలుత బ్యాటింగ్‌ చేసిన భారత్‌ మొదటి రోజే ఆధిపత్యం ప్రదర్శించి లంకేయుల్ని బెదరగొట్టింది. కానీ, ఈ టెస్టులో మాత్రం తొలి రోజే ఆరు వికెట్లు చేజార్చుకుని ఒత్తిడిలో పడింది. టాస్‌ గెలిచిన భారత్‌ కెప్టెన్‌ విరాట్‌ కోహ్లీ బ్యా టింగ్‌ ఎంచుకున్నాడు. ఓపెనర్లు ధావన్‌, కెఎల్‌ రాహుల్‌ తొలి సెషన్‌ నుంచే లంక బౌలర్లపై ఎదు రుదాడికి దిగారు. ఒకానొక సమయంలో ఓవర్‌కి ఆరుకిపైగా పరుగులను భారత్‌ రాబట్టింది. ఈ క్రమంలోనే అర్థశతకాలు పూర్తి చేసుకున్న ఈ జోడి శతకాల వైపు దూసుకెళ్తుండగా, మధ్యలో పుష్పకుమార్‌ ఈ జోరుకి బ్రేక్‌ లేశాడు. జట్టు స్కోరు 188 వద్ద లాంగాన్‌లో ఫీల్డర్‌ తలమీదుగా బౌండరీ కొట్టేందుకు ప్రయత్నించి రాహుల్‌ ఫీల్డర్‌ చండీమాల్‌ చేతికి చిక్కాడు. కొద్దిసేపటికే మరో ఓపెనర్‌ ధావన్‌ 106బంతుల్లో కెరీర్‌లో ఆరో శతకాన్ని పూర్తి చేసుకుని భారత అభిమానుల్ని అలరించాడు. రాహుల్‌ ఔట్‌ అనంతరం వచ్చిన పుజారా (8), ధావన్‌ కేవలం పది పరుగుల వ్యవ ధిలోనే ఔటవ్వగా, కెప్టెన్‌ విరాట్‌ కోహ్లీ 84 బంతుల్లో 3ఫోర్లతో 42 పరుగులు చేసి కాసేపు వికెట్ల పతనాన్ని అడ్డుకుని కీలక ఇన్నింగ్‌ ఆడాడు.
మధ్యలో రహానె(17) బంతి కోసం క్రీజు వెలుపలకి వచ్చి క్లీన్‌ బౌల్డయినా, కెప్టెన్‌కి అశ్విన్‌ 75బం తుల్లో ఒక ఫోర్‌తో 31 పరుగులు చేసి చక్కటి సహాకారం అందించాడు. చివరి సెషన్‌లో కోహ్లీని సండకర ఔట్‌ చేయగా, అశ్విన్‌ని ఫెర్నాండో ఔట్‌ చేయడంతో భారత్‌ని శ్రీలంక బౌలర్లు ఒత్తిడిలోకి నెట్టారు. దీంతో భారత్‌ తొలి రోజు ఆటముగిసే సమయానికి 6 వికెట్లు కోల్పోయి 329 పరుగులు చేసింది. మలింద పుష్పకుమార 3వికెట్లు, లక్ష్యన్‌ సండకన్‌2,విశ్వఫెర్నాండో ఒక వికెట్‌ పడగొట్టారు. విరాట్‌ కోహ్లీ మళ్లీ అదే తప్పిదం: కెప్టెన్‌ విరాట్‌ కోహ్లీ తప్పిదాలను దిద్దుకోవడంలో ఏమరపాటుగా ఉన్నట్లు అతను ఔటవుతున్న తీరు స్పష్టం చేస్తోంది. మూడో టెస్టులో స్పిన్నర్‌ షందకన్‌ బౌలిం గ్‌లో విరాట్‌ కోహ్లీ (42) బంతిని డ్రైవ్‌ చేయ బోయి స్లిప్‌లో కరుణరత్నె చేతికి చిక్కాడు. దీంతో భారత్‌ 296వద్ద ఐదో వికెట్‌ కోల్పోయింది.
సం దకన్‌ ఆఫ్‌ స్టంప్‌కి దూరంగా ఊరిస్తూ విసిరిన బంతుల్ని అతికష్టం మీద నియంత్రించుకుంటూ వచ్చిన విరాట్‌ కోహ్లీ ఇన్నింగ్స్‌ 79వ ఓవర్‌లో దొరికిపోయాడు. వైడ్‌ని తలపించేలా వచ్చిన బంతిని కోహ్లీ వెంటాడుతూ డ్రైవ్‌ చేయబోయాడు. అయితే, బంతి బ్యాట్‌ ఎడ్జ్‌ తాకుతూ వెళ్లి స్లిప్‌లో కరుణరత్నె చేతుల్లో పడింది. మూడేళ్ల క్రితం ఆస్ట్రేలియాలో ఈ వెంటాడే బలహీనతతో ఇబ్బంది పడిన కోహ్లీ అనంతరం దాన్ని సరిదిద్దుకున్నా మళ్లీ శ్రీలంకతో సిరీస్‌లో ఈ తప్పిదం తెరపైకి వచ్చింది. రెండోటెస్టు తొలిఇన్నింగ్స్‌లో కూడా ఇదే తరహాలో ఆఫ్‌ స్టంప్‌కి దూరంగా వెళ్తున్న బంతిని కొట్టబోయి వికెట్‌ కీపర్‌కి కోహ్లీ క్యాచ్‌ ఇచ్చాడు
భారత ఆటగాళ్ల రికార్డుల మీద రికార్డులు:
శ్రీలంక-భారత్‌ మూడో టెస్టులో భారత ఆటగాళ్లు రికార్డుల మీద రికార్డులు నెలకొల్పారు. ఓపెనర్లు కెఎల్‌ రాహుల్‌-శిఖర్‌ దావన్‌లు సరికొత్త రికార్డు నెలకొల్పారు. పల్లెకెల అంతర్జాతీయ స్టేడియంలో అత్యధిక ఓపెనింగ్‌ భాగస్వామ్యం నెలకొల్పిన జోడిగా అరుదైన ఘనత సాధించారు. అంతేకా కుండా గత నాలుగేళ్లలో శ్రీలంకతో వంద అంత కంటే ఎక్కువ పరుగుల భాగస్వామ్యాన్ని సాధిం చిన రెండో ఓపెనింగ్‌ జోడిగా ధావన్‌-రాహుల్‌ గుర్తింపు పొందారు. వీరికి ముందు బంగ్లాదేశ్‌ ఓపెనర్లు సౌమ్య సర్కార్‌,తమీమ్‌ ఇక్బాల్‌లు శ్రీలంకలో 118 పరుగుల భాగస్వామ్యాన్ని నెల కొల్పారు. తొలి ఇన్నింగ్స్‌లో ఓపెనర్‌ శిఖర్‌ దావన్‌ సెంచరీ చేశాడు. 41.2ఓవర్‌లో పుష్ప కుమార వేసిన బంతిని ఫోర్‌గా మలిచి సెంచరీని నమోదు చేశాడు. తద్వారా ధావన్‌ అరుదైన రికార్డు సొంతం చేసుకున్నాడు.
శ్రీలంక గడ్డపై అత్యధిక టెస్టు సెంచరీలు చేసిన రెండో భారత బ్యాట్‌మెన్‌గా వీరేంద్ర సెహ్వాగ్‌, చటేశ్వర్‌ ఫుజా రాలతో కలిసి సంయుక్తంగా రెండో స్థానంలో నిలి చాడు. సచిన్‌ టెండూల్కర్‌ శ్రీలంక గడ్డపై అత్య ధికంగా ఐదు సెంచరీలు సాధించి భారత్‌ తరుపున అగ్రస్థానంలో నిలిచాడు. టెస్టుల్లో ధావన్‌కి ఇది ఆరో సెంచరీ కాగా, శ్రీలంకపై మూడో సెంచరీ కావడం విశేషం. మరోవైపు ఈ సిరీస్‌లో ధావన్‌కి ఇది రెండో సెంచరీ కావడం విశేషం. మూడో టెస్టు తొలిరోజున కెఎల్‌ రాహుల్‌ టెస్టు క్రికెట్‌లో వరు సగా ఏడు హాఫ్‌ సెంచరీలు చేసిన తొలి బ్యాట్స్‌ మెన్‌గా అరుదైన గుర్తింపు పొందాడు. ఇన్నింగ్‌ 19.4వ ఓవర్‌లో లాహిరు కుమారా బౌలింగ్‌లో ఓపెనర్‌ రాహుల్‌ 50పరుగులు పూర్తిచేసి రాహుల్‌ ద్రావిడ్‌, జిఆర్‌ విశ్వనాథన్‌ రికార్డుని అధిగమిం చాడు.టెస్టు క్రికెట్‌ చరిత్రలో మాజీ క్రికెటర్లు రాహుల్‌ ద్రవిడ్‌, జీఆర్‌ విశ్వనాథ్‌లు వరుసగా ఆరు హాఫ్‌ సెంచరీలు సాధించగా, సునీల్‌ గవాస్కర్‌, దిలీప్‌ వెంగ్‌ సర్కార్‌, నవజ్యోత్‌ సింగ్‌ సిద్ధూ, సంజ§్‌ు మంజ్రేకర్‌లు వరుసగా ఐదు హాఫ్‌ సెంచరీలుచేశారు. గతంలో టెస్టుల్లో వరుస గా ఏడు హాఫ్‌ సెంచరీలు చేసిన వారిలో ఈడీ వీక్స్‌,ఆండీప్లవర్‌,చందర్‌పాల్‌, సంగక్కర, రోజర్స్‌ ఉన్నారు. ఇక కెఎల్‌ రాహుల్‌ వరుస ఇన్నింగ్స్‌ల లో 90,51,67,60,51, 50 పరుగులు చేశాడు. మూడో టెస్టులో ఆరుదైన సన్నివేశం: భారత్‌-శ్రీలంక మూడో టెస్టులో అరుదైన సన్నివేశం చోటు చేసు కుంది. ఇరు జట్లు చైనామెన్‌ బౌల ర్లతో బరిలోకి దిగారు. రవీం ద్ర జడేజా స్థానంలో కుల్దీప్‌ యాదవ్‌ ఎడమచేతి మణికట్టు స్పిన్నర్‌ (చైనామెన్‌) కాగా, శ్రీలంక జట్టులో నువాన్‌ ప్రదీప్‌ స్థానంలో ఆడుతున్న లక్ష్మణ్‌ సండకన్‌ కూడా చైనామన్‌ బౌలర్‌ కావడం ఇక్కడ విశేషం. ఇరు జట్లు చైనా మన్‌ బౌలర్లతో బరిలో దిగడం గత 13 ఏళ్లలో ఇదే తొలిసారి. అంతే కాక ఒక టెస్టు మ్యాచ్‌లో ఇద్దరు చైనా మెన్‌ బౌలర్లు ఒకే సారి ఆడటం టెస్టు క్రికెట్‌ చరిత్రలో ఇది రెండో సారి. 2004లో వెస్టిండీస్‌ -దక్షిణాఫ్రికా జట్ల మధ్య కేప్‌ టౌన్‌లో జరిగిన టెస్టుల్లో ఇలా చైనా మన్‌ బౌలర్లతో ఆడారు. విండీస్‌ ఛైనామన్‌ బౌలర్‌ డేవ్‌ మహ్మద్‌ తో పాటు దక్షిణాఫ్రికా చైనామన్‌ బౌలర్‌ పాల్‌ ఆడమ్స్‌లు బరిలోకి దిగారు. ఆ తర్వాత మళ్లీ ఇన్నాళ్లకు శ్రీలంక-భారత్‌ జట్ల తరుపు సండకన్‌, కుల్దీప్‌లు చైనామెన్‌ బౌలర్లుగా బరిలోకి దిగారు.